cyanic-selkie/wikianc huggingface dataset:
Μπενίτο Μουσολίνι
Ο Β΄ Παγκόσμιος Πόλεμος
Ο Μουσολίνι αποφάσισε να παραμείνει εκτός πολέμου έως ότου βεβαιωθεί ποια πλευρά θα κέρδιζε. Μόνο μετά την πτώση της Γαλλίας τον Ιούνιο του 1940 κήρυξε τον πόλεμο κατά της Γαλλίας και της Βρετανίας, ελπίζοντας ότι ο πόλεμος θα διαρκούσε μόνο μερικές εβδομάδες ακόμη. Εντούτοις, δεν πρέπει να λησμονείται ότι είχε ήδη βλέψεις για τα Βαλκάνια και την Ανατολική Μεσόγειο, έχοντας σκοπό να φθάσει στις πετρελαιοπηγές του Κόλπου, πράγμα που αποτελούσε μυστικό μέρος του «Χαλύβδινου Συμφώνου». Πριν την εισβολή στην Πολωνία, ο Χίτλερ είχε εκκινήσει εντατικές διαβουλεύσεις με τη Ρουμανία και τη Βουλγαρία για να τον δεχτούν ως σύμμαχο, κάτι που εκ των πραγμάτων δεν απέφυγαν οι χώρες αυτές. Φυσικά οι Βούλγαροι ανταμείφθηκαν με το Ελληνικό τμήμα της Θράκης - την οποία τελικά καταπάτησαν - και οι Ρουμάνοι με τη Μολδαβία, που ήταν ως τότε Ρωσική περιοχή. Ο Μουσολίνι τότε κατάλαβε ότι είχε τεθεί σε εφαρμογή ένα σχέδιο διανομής σημαντικών μερών της Ευρώπης, ενώ εκείνος, παρά τη συμμετοχή του στον Άξονα, δεν είχε καν ενημερωθεί για την επίθεση στην Πολωνία. Αισθάνθηκε εξαπατημένος. Αποφάσισε ότι δεν είχε άλλο χρόνο να χάσει και προσπάθησε ταχύτατα να θέσει σε εφαρμογή το μέρος της συμφωνίας που του αντιστοιχούσε. Διέταξε την επίθεση εναντίον της Ελλάδας εσπευσμένα και χωρίς τη σύμφωνη γνώμη του Επιτελείου του, για τον Σεπτέμβριο του 1940. Οι επιτελείς του με δυσκολία κέρδισαν ένα μήνα παράταση.
Η επίθεσή του αυτή στην Ελλάδα στις 28 Οκτωβρίου 1940 αποκάλυψε τη γύμνια της πολεμικής του μηχανής, η οποία, αν και σαφώς ισχυρότερη από εκείνες των μικρότερων χωρών, είχε πολλά οργανωτικά και ανεφοδιαστικά κενά, ενώ τα μηχανοκίνητα και η αεροπορία του είχαν τεχνικές επιδόσεις καλές μάλλον για το διάστημα του Μεσοπολέμου παρά για το 1940. Οι δυνάμεις του υπέστησαν πανωλεθρία και εξωθήθηκαν στην αλβανική ενδοχώρα. Από αυτή του την ενέργεια απώλεσε το 1/3 της Αλβανίας και μόνο η επέμβαση των γερμανικών στρατευμάτων κατάφερε να κάμψει τις ελληνικές δυνάμεις τον Απρίλιο του 1941.
Μετά από αυτό δεν είχε άλλη επιλογή παρά να ακολουθήσει τον Χίτλερ στην κήρυξη του πολέμου κατά της Σοβιετικής Ένωσης τον Ιούνιο του 1941 και των Ηνωμένων Πολιτειών τον Δεκέμβριο του ίδιου έτους. Ως προς τις ΗΠΑ, διέπραξε ένα σοβαρό διπλωματικό λάθος: οι πολυπληθείς ιταλοαμερικανοί μετανάστες, που ήταν σχεδόν ολόψυχα υποστηρικτές του, μετά την απόφασή του αυτή στράφηκαν εναντίον του, κάτι που, εν πολλοίς, θα του στοίχιζε και την πτώση της ιταλικής χερσονήσου το 1944.
Το τέλος ενός δικτάτορα
Η υπογραφή παράδοσης από μέρους της νέας ιταλικής κυβέρνησης οδήγησε στην εισβολή από βορρά των ναζιστικών στρατευμάτων και στην κατάληψη μέρους της βόρειας Ιταλίας. Με μία εντυπωσιακή επιχείρηση Γερμανοί αλεξιπτωτιστές με διοικητή τον Ότο Σκορτσένυ, απελευθέρωσαν τον Μουσολίνι και τον φυγάδευσαν στα γερμανοκρατούμενα εδάφη. Εκεί τέθηκε επικεφαλής της επονομαζόμενης Repubblica Sociale Italiana (Ιταλικής Κοινωνικής Δημοκρατίας) ή όπως επικράτησε να λέγεται Δημοκρατία του Σαλό, από το όνομα της πόλης όπου έδρευε η κυβέρνηση. Ο ρόλος του ήταν μάλλον διακοσμητικός, αφού ουσιαστικά κυβερνούσαν οι Γερμανοί, ωστόσο είχε την ευκαιρία να εξοντώσει αρκετούς από αυτούς που απομακρύνθηκαν από κοντά του, όπως τον γαμπρό του Γκαλεάτσο Τσιάνο. Τότε συνέγραψε και την αυτοβιογραφία του με τίτλο «Η άνοδος και η πτώση μου».
Στις 27 Απριλίου 1945, λίγο πριν την είσοδο των συμμαχικών στρατευμάτων στο Μιλάνο, κι ενώ ο Μουσολίνι κατευθυνόταν στην πόλη Κιαβέννα μαζί με την ερωμένη του Κλαρέττα Πετάτσι με σκοπό τη διαφυγή τους στην Ελβετία, συνελήφθησαν από Ιταλούς παρτιζάνους. Την επόμενη μέρα δικάστηκαν με συνοπτικές διαδικασίες από το ανώτατο αρχηγείο των "εθελοντικών σωμάτων Ελευθερίας" και εκτελέστηκαν μαζί με 16 ακόμη άτομα, τα περισσότερα μέλη της κυβέρνησης του Σαλό. Τα πτώματά τους μεταφέρθηκαν και κρεμάστηκαν στην Πιατσάλε Λορέτο (Piazzale Loreto) του Μιλάνου. Αξίζει να σημειωθεί ότι το πτώμα του παρέμεινε εκεί για αρκετό διάστημα, όπου και εξευτελιζόταν από τους περαστικούς.
Η επίσημη εκδοχή για το θάνατο του Μουσολίνι βασίζεται στην αφήγηση του Walter Audisio, πρώην κομμουνιστή αντάρτη, η οποία δημοσιεύτηκε στο 1947. Ενωρίτερα, το 1945, είχε δημοσιευθεί στην κομμουνιστική εφημερίδα L'Unita ότι τον Μουσολίνι σκότωσε ο αντάρτης "Colonnello Valerio", χωρίς να αναφέρεται το πραγματικό του όνομα. Η άποψη αυτή της εκτέλεσης γίνεται γενικά αποδεκτή, αλλά μέσα στην Ιταλία έχουν κυκλοφορήσει και άλλες εκδοχές. Σύμφωνα με μια από αυτές, που στηρίζεται σε μαρτυρία Ιταλού πρώην αντάρτη που ήταν παρών, ο Μουσολίνι εκτελέστηκε από Βρετανούς πράκτορες πριν παραδοθεί στους αντάρτες. Την εκδοχή αυτή επιβεβαιώνει ένας πρώην Βρετανός πράκτορας, ο Peter Tompkins. Αυτό φέρεται ότι έγινε κατά διαταγή του Τσώρτσιλ ο οποίος αγωνιούσε να μην έρθουν στο φως έγγραφα που κατείχε ο Μουσολίνι και έδειχναν την επικοινωνία του με τον Τσώρτσιλ. Δεν έχουν βρεθεί έγγραφα που να επιβεβαιώνουν τέτοια επικοινωνία, εκτός από δύο επιστολές με τις οποίες ο Τσώρτσιλ ζητά από τον Μουσολίνι να μην εισέλθει στον πόλεμο. Η θεωρία αυτή διατυπώνεται και από τον ειδικό στο φασισμό Pierre Milza, στο βιβλίο του Οι τελευταίες μέρες του Μουσολίνι.
Η φασιστική πολιτική θεωρία και πρακτική του Μουσολίνι
Ο Μουσολίνι αποκρυσταλλώνοντας τη νέα φασιστική θεωρία του στάθηκε εχθρικός προς τον μαρξισμό, τον φιλελευθερισμό και τον συντηρητισμό, δανειζόμενος, όμως, έννοιες και πρακτικές και από τις τρεις ιδεολογίες. Ο φασισμός απέρριπτε τις αρχές της ταξικής πάλης και του διεθνισμού των εργαζομένων ως απειλές κατά της εθνικής ενότητας, και ταυτόχρονα εκμεταλλεύθηκε συχνά τις διαμαρτυρίες ενάντια στους κεφαλαιοκράτες και τους μεγαλοκτηματίες δημιουργώντας από αυτές θεωρίες συνωμοσίας. Απέρριπτε τα φιλελεύθερα δόγματα της προσωπικής ελευθερίας και των ατομικών δικαιωμάτων, του πολιτικού πλουραλισμού και της αντιπροσωπευτικής κυβέρνησης, όμως, υποστήριζε την ευρεία συμμετοχή στην πολιτική και μπορούσε να χρησιμοποιήσει τα κοινοβουλευτικά κανάλια ως κινητήριους μοχλούς ενίσχυσης της δυναμικής του.
Επιπλέον χρησιμοποιήθηκε από τη μεγαλοαστική και τη μέση οικονομική τάξη ως μέσο ανάσχεσης της επαναστατικής και συνδικαλιστικής δράσης των χαμηλόμισθων εργατών. Εκμεταλλευόμενος τις αδυναμίες της κοινοβουλευτικής δημοκρατίας και υποσχόμενος στους βιομηχάνους εισαγόμενες επενδύσεις και στρατιωτικά προγράμματα, ανέλαβε τον κρατικό έλεγχο της οικονομίας προκειμένου να μειώσει την κοινωνική τριβή.
Μια φασιστική κυβέρνηση έχει πάντα μια κατηγορία πολιτών που θεωρείται ανώτερη και χρηστή εν αντιθέσει προς την άλλη, αυτή των παριών του συστήματος, που διαχωρίζονται κατά τις ανάγκες της εξουσίας με βάση τη φυλή, τη θρησκεία ή την προέλευση. Είναι δυνατό ταυτόχρονα η περιούσια τάξη να απολαμβάνει τη δημοκρατία και παράλληλα η καταπιεσμένη τάξη να υφίσταται το φασιστικό κράτος.
Στην Ιταλία του Μουσολίνι το ρόλο των παριών είχαν αρχικά οι αριστεροί και δημοκρατικοί πολίτες. Τουλάχιστον αυτοί, που ανοικτά εξέφραζαν την αποδοκιμασία τους στο καθεστώς. Διώκονταν συστηματικά και τους αποδιδόταν ο ρόλος του εσωτερικού εχθρού ή του αποδιοπομπαίου τράγου για κάθε αποτυχία που δεν έπρεπε να χρεωθεί στην ανικανότητα του καθεστώτος.
Είναι πάντως χαρακτηριστικό το γεγονός της πλάνης μέρους του πνευματικού και πολιτικού κόσμου, που έτεινε να βλέπει τον Μουσολίνι σα χαρισματικό οραματιστή πολιτικό. Η ρητορεία του για την υπέρβαση των παλαιών πολιτικών και η επαγγελία του για ένα νέο σύστημα αξιών έδειχνε να πείθει μέρος της ιντελιγκέντσιας. Από τον Γκαμπριέλε Ντ’ Ανούντσιο, τον Ουίνστον Τσώρτσιλ έως και τον Έλληνα κορυφαίο λογοτέχνη Νίκο Καζαντζάκη εκφράζεται θαυμασμός προς το πρόσωπο του Μουσολίνι. Ο Καζαντζάκης μάλιστα σε μια επιστολή προς τη σύζυγό του Γαλάτεια αναφέρει: ''«Ανυπομονώ να δω πού βρίσκεται τώρα η Ιταλία, τι πνεματικά ρέματα, τί ανησυχίες, τί προσπάθειες στην τέχνη και στη σκέψη. Ένα κανείς διακρίνει: την κυριαρχία του φασισμού. Και φασισμός είναι ένα μεγάλο κοινωνικό (όχι μονάχα πολιτικό) ρέμα που παρασύρει τη νεολαία όλης της Ιταλίας. Όπως είναι ο μπολσεβικισμός ένα σύνθημα πολιτικό, κοινωνικό, οικονομικό, πνεματικό κλπ. όμοια κι ο Φασισμός. Νέοι από 15 χρονών γυρίζουν τους δρόμους με τα μάβρα τους πουκάμισα, μάβρους σκούφους, σε διαρκή επιστράτεψη. Περιοδικά τέχνης πλήθος εκδίδονται με φασιστικό ιδανικό. Ίσως αφτό να μελετήσω είναι το κλειδί της σύχρονης πνεματικής Ιταλίας. Μπολσεβικισμός και φασισμός είναι οι δυο σύγχρονοι πόλοι που περιστρέφεται η Ευρώπη. Ο Μουσολίνι είναι ίσως πολύ μεγαλύτερος απ' ό,τι ως τώρα συνηθίσαμε να θαρούμε. Πάντως αργότερα θα μπορέσω να κρίνω° τώρα Σου γράφω απλώς την πρώτη μου εντύπωση.»''
Στις 26 Σεπτεμβρίου 1936, ο Τσώρτσιλ, χαρακτήριζε τον Μουσολίνι ως μεγάλο άνδρα και σώφρονα ηγέτη. Στις 10 Οκτωβρίου 1937 έγραφε σε άρθρο του στην εφημερίδα News of the World ότι θα ήταν απερισκεψία να υποτιμήσει η Αγγλία τον παγκόσμιο ρόλο του Μουσολίνι. Ο Άγγλος πολιτικός Λόιντ Τζωρτζ, ο Μπέρναρντ Σω, ο Αμερικανός πρόεδρος Ρούσβελτ συγκαταλέγονταν μεταξύ των θαυμαστών του.
Για όλα αυτά ευθυνόταν βέβαια η καλοστημένη προπαγανδιστική μηχανή του φασισμού. Όταν ο Ντούτσε εισήλθε σε τροχιά πολέμου, πρώτα με την κατάληψη της Αβησσυνίας, και έπειτα με τη συμμετοχή στον Β΄ Παγκόσμιο Πόλεμο, τότε μόνο φάνηκαν οι διαθέσεις αλλά και η ένδεια του φασιστικού καθεστώτος του. Το τελικό χτύπημα στο εναπομείναν γόητρό του θα επιφέρει η συμμετοχή του στην κυβέρνηση ανδρεικέλων του Σαλό. Η πλήρης διαφθορά και η έλλειψη στοιχειωδών πολιτικών και ηθικών αρχών θα σταθούν η οριστική ταφόπλακα του φασιστικού πειράματος.
Ο Μουσολίνι και η Ελλάδα
thumb|right|250px|Από αριστερά προς τα δεξιά, μπορείτε να δείτε τα άψυχα σώματα του πρώην κομμουνιστή πολιτικού Nicola Bombacci, του Duce Benito Mussolini, της πιστής του ερωμένης Clara Petacci, του υπουργού Alessandro Pavolini και του διάσημου φασίστα πολιτικού Achille Starace, που εκτίθενται στην Plaza Loreto στην πόλη του Μιλάνου το 1945. Οι σχέσεις του Μουσολίνι με την Ελλάδα ανάγονται στην πρώτη περίοδο διακυβέρνησής του και ειδικότερα το 1923, όταν σε μία επίδειξη δύναμης και επιδιώκοντας να εμφανιστεί σαν ήρωας – ηγέτης, για εσωτερική κατανάλωση, προέβη στο βομβαρδισμό της Κέρκυρας. Το επεισόδιο έληξε με την καταδίκη της Ιταλίας από την Κοινωνία των Εθνών και έκτοτε οι σχέσεις μεταξύ των δύο χωρών βρίσκονται σε κατάσταση ομαλής γειτονίας, παρά την ιταλική κατοχή της Δωδεκανήσου.
Το κατακτητικό ενδιαφέρον του ξυπνά όταν, εισερχόμενος στη Συμμαχία του Άξονα, στέκει απλός παρατηρητής των πολεμικών επιτυχιών του Χίτλερ και αισθάνεται σε μειονεκτική θέση έναντι του συμμάχου του. Τότε αποφασίζει να αιφνιδιάσει το Χίτλερ προβαίνοντας με ένα πόλεμο – αστραπή στην κατάκτηση της Ελλάδας. Φαίνεται μάλιστα να λέει ότι: ''«Ο Χίτλερ με φέρνει πάντα προ τετελεσμένων γεγονότων. Αυτή τη φορά θα τον πληρώσω με το ίδιο νόμισμα. Θα πληροφορηθεί ότι κατέλαβα την Ελλάδα από τις εφημερίδες.»'' Η αρχική του σκέψη ήταν η κατάκτηση των νησιών του Ιονίου μετά την είσοδό του στην Αλβανία αλλά προσέκρουσε στην άρνηση του Χίτλερ για μία τέτοια επιχείρηση.
Η πρώτη εχθρική πράξη γίνεται στις 15 Αυγούστου 1940, όταν ιταλικό υποβρύχιο τορπιλίζει το ελληνικό καταδρομικό Έλλη στην Τήνο, όπου είχε μεταβεί για τις εορτές της Μεγαλόχαρης. Η ελληνική κυβέρνηση, προσπαθώντας να αποτρέψει τη σύγκρουση, αποδίδει τον τορπιλισμό σε άγνωστης ταυτότητας υποβρύχιο. Από τη στιγμή εκείνη οι δύο χώρες εισέρχονται σε πολεμική τροχιά.thumb|right|250px|Σταυρός στο σημείο όπου εκτελέστηκε ο Μουσολίνι
Το αλβανικό κράτος ήδη από τον Απρίλιο του 1939 βρισκόταν υπό ιταλική κατοχή, οπότε έγινε η βάση συγκέντρωσης των φασιστικών στρατευμάτων. Ο Μουσολίνι βιαζόταν να επιτεθεί στην Ελλάδα, θεωρώντας βέβαιη την κατάκτησή της σε μικρό χρονικό διάστημα, αλλά και χολωμένος από την εισβολή του Χίτλερ στη Ρουμανία στις 12 Οκτωβρίου. Έτσι τα ξημερώματα της 28ης Οκτωβρίου 1940, την ημέρα της 18ης επετείου της πορείας προς τη Ρώμη, ο Ιταλός πρέσβης κόμης Εμμανουέλε Γκράτσι παρουσιάζεται στον Ιωάννη Μεταξά κομίζοντάς του τελεσίγραφο παράδοσης. Η αρνητική απάντηση του Μεταξά με τη γαλλική φράση «Alors, c'est la guerre» (Λοιπόν, έχουμε πόλεμο) υπήρξε η αρχή του ελληνικού έπους του 1940 που πέρασε στη λαϊκή συνείδηση ως ΟΧΙ.
Πριν ακόμη λήξει το τελεσίγραφο, οι ιταλικές δυνάμεις άρχισαν να εισβάλλουν στα ελληνικά εδάφη. Η επίθεση αυτή, που θεωρήθηκε άνανδρη και απρόκλητη από τον ελληνικό λαό, γέννησε ένα κύμα μαζικού ενθουσιασμού, το οποίο μεταφέρθηκε στο μέτωπο από τους Έλληνες στρατιώτες και συνέτεινε στην υψηλή μαχητικότητα του στρατεύματος.
Ο Ιταλός δικτάτορας γίνεται σατυρικό θέμα σε μουσικές επιθεωρήσεις, γελοιογραφίες και τραγούδια αποτελώντας ίσως το πλέον σατιρισμένο πρόσωπο στη νεότερη ελληνική ιστορία. Στο μέτωπο τα ελληνικά στρατεύματα αντιστρέφουν τους όρους και από την άμυνα περνούν στην επίθεση καταλαμβάνοντας μέρος της ιταλοκρατούμενης αλβανικής ενδοχώρας. Η προέλαση των Ελλήνων αποτελεί την πρώτη ήττα του έως τότε θεωρούμενου άτρωτου Άξονα. Ο διεθνής τύπος εκθειάζει την ελληνική μαχητικότητα και το στρατιωτικό φιάσκο αναγκάζει τον Ντούτσε να αποζητήσει τη γερμανική βοήθεια. Ο Χίτλερ αντιμετωπίζει με απογοήτευση την κατάσταση και σε επιστολή του επιπλήττει το Μουσολίνι για την προχειρότητα της ενέργειάς του. Τελικά όμως, χάριν του γοήτρου του Άξονα, τα ναζιστικά στρατεύματα επιτίθενται και εισβάλουν στην Ελλάδα, σηματοδοτώντας την απαρχή μιας επώδυνης τριπλής κατοχής.
Νεότερες αποκαλύψεις
Τον Οκτώβρη του 2009, η εφημερίδα «Guardian», από στοιχεία των μυστικών υπηρεσιών που αποχαρακτηρίστηκαν, ανέφερε ότι ο Μουσολίνι υπήρξε, στην εποχή του Α΄ Παγκοσμίου Πολέμου, πράκτορας της αγγλικής Μυστικής Υπηρεσίας ΜΙ6. Η Αγγλία, φοβούμενη την έξοδο της Ρωσίας από τον 1ο ΠΠ, πράγμα που θα καταργούσε το Ανατολικό Μέτωπο για τη Γερμανία, προσπάθησε να σύρει την Ιταλία σ' αυτόν ανοίγοντας ένα άλλο μέτωπο στον Νότο. Το σοσιαλιστικό κόμμα στο οποίο ανήκε ο Μουσολίνι ήταν εναντίον του πολέμου, αλλά ο Μουσολίνι διέθετε ειδικές ομάδες κρούσης για την προστασία των απεργών στις διαδηλώσεις, που από τότε είχε ονομάσει fasci (σύνδεσμοι) και τα μέλη τους «φασίστες». Έναντι αμοιβής που, κατά την εφημερίδα, ανερχόταν μόνον σε 400 σημερινά ευρώ το μήνα, ο Μουσολίνι, που όντως ζούσε πολύ φτωχά, δέχτηκε να αλλάξει τοποθέτηση και να υποστηρίξει τον πόλεμο χρησιμοποιώντας τους «φασίστες» για τον αντίθετο λόγο από τον οποίο τους είχε οργανώσει. Φυσικά δέχτηκε την αντίδραση πολλών μελών του κόμματός του αλλά υπέρ του πολέμου είχαν ήδη ταχθεί και όλα τα αντίπαλα κόμματα, μαζί και το ιταλικό βιομηχανικό λόμπι.
Εξωτερικοί σύνδεσμοι
Κατηγορία:Πρωθυπουργοί της Ιταλίας Μουσολινι Κατηγορία:Φασιστική Ιταλία Μουσολινι Κατηγορία:Ιταλοί φασίστες Κατηγορία:Πολιτικοί του Β΄ Παγκοσμίου Πολέμου Κατηγορία:Ιστορία της Ιταλίας κατά την διάρκεια του Α΄ Παγκοσμίου Πολέμου Κατηγορία:Μπενίτο Μουσολίνι
Βλέπω το Θάνατό σου 3
Το Βλέπω το Θάνατό σου 3 (Αγγλικά: Final Destination 3) είναι ταινία τρόμου Αμερικανικής παραγωγής, σκηνοθετημένη από τον Τζέιμς Γουόνγκ και η τρίτη ταινία στη σειρά Βλέπω το Θάνατο σου. Το σενάριο το έγραψε ο Τζέιμς Γουόνγκ και ο Γκλέν Μόργκαν, οι οποίοι είχανε γράψει και την πρώτη ταινία.
Περίληψη
Περιμένοντας μαζί με φίλους το τρενάκι του τρόμου σε ένα λούνα παρκ, η Γουέντι (Μαίρη Ελίζαμπεθ Γουίνστεντ), τελειόφοιτος λυκείου, βλέπει σε όραμα το τρενάκι να εκτροχιάζεται, σκοτώνοντας μεταξύ άλλων την παρέα της και την ίδια. Μαζί με κάποιους από τους φίλους της, δεν ανεβαίνουν τελικά στο τρενάκι και στη συνέχεια παρακολουθούν πως τελικά αυτό πραγματικά εκτροχιάζεται παρασέρνοντας όλους όσους ήταν πάνω στον θάνατό τους. Ένα από τα θύματα είναι και το αγόρι της. Χάρη όμως στην κακή της διαίσθηση αρκετοί άνθρωποι σώζονται από βέβαιο θάνατο. Όσοι γλύτωσαν πρέπει τώρα να ξεγελάσουν για άλλη μια φορά τον θάνατο, που όπως και στις προηγούμενες ταινίες της σειράς, έχει και εδώ ήδη στη λίστα του όσους επέζησαν, τις ζωές δηλαδή που του ανήκουν και αρχίζει να παίρνει την μια μετά την άλλη.
Συνθήκες θανάτων
Οι θέσεις των πρωταγωνιστών στο τρενάκι:
Στη σειρά αυτή βρίσκουν και το θάνατο:
Πρωτάθλημα πετοσφαίρισης Βόλεϊ Λιγκ γυναικών 2018-2019
Ομάδες
Από τις δώδεκα ομάδες, οι δέκα προήλθαν από τη Βόλεϊ Λιγκ της περιόδου 2017-2018, και δύο προβιβάστηκαν από το πρωτάθλημα της Πρε Λιγκ 2017-18. Συγκεκριμένα την περίοδο 2017–18:
Κανονική Περίοδος
Στην πρώτη φάση, την Κανονική Περίοδο, διεξήχθηξσαν δύο γύροι με βαθμολογία 3-0 για την καθαρή νίκη (με σκορ 3-0 ή 3-1) και βαθμολογία 2-1 για τη νίκη με 3-2. Κάθε ομάδα έδωσε 22 αγώνες σε δύο γύρους (εντός-εκτός έδρας). Στη συνέχεια οι ομάδες που κατέλαβαν τις θέσεις 1-4 προκρίθηκαν στα Πλέι-οφ για την ανάδειξη πρωταθλήτριας, ενώ οι ομάδες των θέσεων 11-12 υποβιβάστηκαν στην Πρε Λιγκ. Αγώνες για την 3η θέση δεν διεξήχθησαν και οι ομάδες κατατάχθηκαν σύμφωνα με την υψηλότερη θέση που είχαν στην Κανονική Περίοδο.
Βαθμολογία
Η βαθμολογία της Κανονικής Περιόδου του Πρωταθλήματος Βόλεϊ Λιγκ γυναικών 2018-19 διαμορφώθηκε ως εξής:
Πλέι-οφ, θέσεις 1−4
Οι ομάδες που κατέλαβαν τις θέσεις 1 έως 4 στην Κανονική περίοδο συμμετείχαν στα Πλέι-οφ για τις θέσεις 1−4 και την ανάδειξη του πρωταθλητή Ελλάδας. Στους ημιτελικούς ο 1ος και ο 2ος της κανονικής περιόδου αντιμετώπισαν με πλεονέκτημα έδρας τον 4ο και τον 3ο αντίστοιχα. Οι σειρές κρίθηκαν στις 2 νίκες. Ο πρώτος αγώνας έγινε στην έδρα της ομάδας με την καλύτερη κατάταξη στην κανονική περίοδο, ο δεύτερος στην έδρα της ομάδας με τη χαμηλότερη θέση, και ο τρίτος (όπου χρειάστηκε) διεξήχθη ξανά στην έδρα της ομάδας με την καλύτερη κατάταξη. Οι δύο νικητές προκρίθηκαν στον τελικό, ο οποίος κρίθηκε στις 3 νίκες με τους αγώνες να διεξάγονται εναλλάξ στις έδρες των ομάδων, με τον πρώτο αγώνα να διεξάγεται στην έδρα του βαθμολογικά ανώτερου. Οι δύο αποκλεισθείσες κατέλαβαν τις θέσεις 3–4 σύμφωνα με την υψηλότερη θέση που είχαν στην Κανονική Περίοδο.
Ευρωπαϊκές Διοργανώσεις
Για 19η συνεχή περίοδο η Ελλάδα δεν θα έχει εκπρόσωπο στην κορυφαία ευρωπαϊκή διοργάνωση γυναικών. Η τελευταία χρονιά που ελληνικές ομάδες συμμετείχαν στο Τσάμπιονς Λιγκ γυναικών ήταν το 2000-01, με τον Παναθηναϊκό και τον Φιλαθλητικό Θεσσαλονίκης. Μάλιστα τη χρονιά εκείνη η Ελλάδα εκπροσωπήθηκε με 5 συνολικά ομάδες στη γυναικεία ευρωπαϊκή πετοσφαίριση, αντί των 3 που δικαιούται πλέον από το 2014-15.
Εξωτερικοί Σύνδεσμοι - Πηγές
Κατηγορία:Α1 εθνική κατηγορία πετοσφαίρισης γυναικών Κατηγορία:Πετοσφαίριση το 2018 Κατηγορία:Πετοσφαίριση το 2019
Λαμπουάν
Η Ομοσπονδιακή Επικράτεια της Λαμπουάν είναι μια από τις 3 Ομοσπονδιακές Επικράτειες της Μαλαισίας. Πρωτεύουσα είναι η Βικτώρια. Έχει έκταση 91 τ.χλμ. και πληθυσμό 95.100 κατοίκους, σύμφωνα με την απογραφή του 2020. Είναι ένα νησιωτικό σύμπλεγμα βόρεια του κρατιδίου Σαμπάχ.
Το όνομα Λαμπουάν βγαίνει από τη μαλαισιανή λέξη Labuhan που σημαίνει όρμος.
Γεωγραφία
thumb|Το νησί Λαμπουάν thumb|250px Η Λαμπουάν είναι ένα νησιωτικό σύμπλεγμα βόρεια του κρατιδίου Σαμπάχ. Αποτελείται από τη Λαμπουάν, το κύριο νησί με έκταση 75 τ.χλμ. και πρωτεύουσα τη Βικτώρια και από έξι άλλα μικρότερα νησιά: Πουλάου Μπουρούνγκ, Πουλάου Ντάατ, Πουλάου Κουραμάν, Πουλάου Παπάν, Πουλάου Ρουσουκάν Κεσίλ και το Πουλάου Ρουσουκάν Μπεσάρ.
Υποδιαιρέσεις
Η Λαμπουάν υποδιαιρείται σε 19 συνοικίες:
Εκπαίδευση
Η Λαμπουάν έχει πολλά σχολεία. Έχει, όμως μόνο ένα εθνικό σχολείο, το Εθνικό Σχολείο.
Εξωτερικοί σύνδεσμοι
Κατηγορία:Γεωγραφία της Μαλαισίας
Τουρμαλίνης
Στις αρχές του 19ου αιώνα, όμως, αποκαλύφθηκε ότι ορισμένα «ζιρκόνια» ήταν, στην πραγματικότητα, άλλο ορυκτό, το οποίο πήρε αυτό το όνομα.
Τα μέλη της σειράς του τουρμαλίνη είναι: (Ονοματολογία των υπόλοιπων τύπων τουρμαλίνη στα επιμέρους λήμματα)
Οι περισσότερες μορφές του χρησιμοποιούνται ως πολύτιμοι ή ημιπολύτιμοι λίθοι. Οι πιο σκούρες (ακατάλληλες για αυτή τη χρήση) σε συσκευές μέτρησης πίεσης, λόγω της πιεζοηλεκτρικής ιδιότητας που εμφανίζει.
Οι τουρμαλίνες εμφανίζονται, κυρίως, σε υδροθερμικές φλέβες, ενίοτε και σε πηγματίτες. Εξαλλοιώνονται προς μαρμαρυγίες (κυρίως μοσχοβίτη και βιοτίτη και προς χλωρίτες.
Ανευρίσκονται σε αρκετά μέρη του κόσμου. Κυριότεροι παραγωγοί ημιπολύτιμων και πολύτιμων παραλλαγών είναι η Σρι Λάνκα, η Μαδαγασκάρη, η Βραζιλία, η Ρωσία, η Ινδονησία και η Κίνα, οι Αλάσκα, Ουάσιγκτον, Βιρτζίνια και Καλιφόρνια των ΗΠΑ, η Αυστραλία και η Νέα Ζηλανδία. Στην Ελλάδα έχουν ανευρεθεί τουρμαλίνες στη νήσο Σέριφο.
Βιβλιογραφία
Κατηγορία:Ορυκτά του αργιλίου Κατηγορία:Πολύτιμοι λίθοι Κατηγορία:Ανόργανες ενώσεις βορίου Κατηγορία:Ορυκτά του πυριτίου Κατηγορία:Ορυκτά του λιθίου Κατηγορία:Ορυκτά του μαγγανίου Κατηγορία:Ορυκτά του νατρίου Κατηγορία:Ορυκτά του σιδήρου Κατηγορία:Πιεζοηλεκτρικά υλικά
Σεπτέμβριος
Ιανουάριος | Φεβρουάριος | Μάρτιος | Απρίλιος | Μάιος | Ιούνιος | Ιούλιος | Αύγουστος | Σεπτέμβριος | Οκτώβριος | Νοέμβριος | Δεκέμβριος
left|thumb|220px|Το Καλαντάρι του Σεπτεμβρίου από το Très riches heures du duc de Berry
Ο Σεπτέμβριος, ή Σεπτέμβρης είναι ο ένατος μήνας του έτους κατά το Γρηγοριανό ημερολόγιο και πρώτος μήνας του Φθινοπώρου. Περιλαμβάνει 30 ημέρες. Ο Σεπτέμβριος ήταν ο έβδομος μήνας του Ρωμαϊκού ημερολογίου εξ ου και η ονομασία του. Ο λαός μας συνηθίζει να λέει πως: «Από Μάρτη καλοκαίρι κι από Αύγουστο χειμώνας». Οι καιρικές, όμως, συνθήκες που επικρατούν συνήθως τον Σεπτέμβριο δεν μας επιτρέπουν να το πιστέψουμε! Γιατί, παρ’ όλο που υποτίθεται ότι με την έλευση του Σεπτεμβρίου αρχίζει το φθινόπωρο, κάθε χρόνο φαίνεται ότι ακόμη και σε όλη τη διάρκεια του μήνα το καλοκαίρι καλά κρατεί. Ο καιρός όμως σιγά-σιγά αρχίζει ν’ αλλάζει και να μας προετοιμάζει για τον επερχόμενο χειμώνα. Στο τελευταίο δεκαήμερο του Σεπτεμβρίου, άλλωστε, ξεκινάει επίσημα και το φθινόπωρο, με την άφιξη του Ήλιου στο φθινοπωρινό ισημερινό σημείο της τροχιάς του στις 22 του μήνα.
Ινδικτιών
thumb|right|225px|Τοπογραφικός χάρτης της Κωνσταντινούπολης κατά τη βυζαντινή περίοδο.
Ο Σεπτέμβριος είναι επίσης και ο μήνας της επιστροφής των μαθητών στα σχολεία για μια νέα χρονιά. Από τις αρχές, άλλωστε, του 4ου αιώνα μ.Χ. ο Σεπτέμβριος καθιερώθηκε ως η αρχή του εκκλησιαστικού αλλά και του πολιτικού έτους, επειδή η 1η Σεπτεμβρίου συνέπιπτε με την αρχή της ινδικτιώνος. Ακόμη και σήμερα, άλλωστε, η Ανατολική Ορθόδοξη Εκκλησία εξακολουθεί να εορτάζει την 1η Σεπτεμβρίου ως «αρχή της ινδίκτου». Όπως μας πληροφορεί η Μαρίνα Δετοράκη:
Γι’ αυτό, άλλωστε, σε ορισμένες περιοχές της χώρας μας η 31η Αυγούστου ονομάζεται «κλειδοχρονιά» επειδή «κλειδώνει» (τελειώνει) ο προηγούμενος χρόνος, ενώ η 1η Σεπτεμβρίου ονομάζεται «αρχιχρονιά».
Λαογραφία
right|thumb|225px|Ο θεός Διόνυσος. Γλυπτό του [[2ος αιώνας|2ου αιώνα.]] thumb|left|Αγία Ελένη thumb|right|Ο ποιητής και πεζογράφος, Κώστας Κρύσταλλης. left|thumb|225px|Τρύγος στον Μεσαίωνα.
Ο Σεπτέμβριος ονομάζεται επίσης Σταυριάτης ή Σταυρίτης λόγω της μεγάλης γιορτής της Υψώσεως του Τιμίου Σταυρού στις 14 του μήνα. Όπως μας αναφέρει ο Γεώργιος Ν. Αικατερινίδης:
Κυρίως, όμως, ο Σεπτέμβριος είναι γνωστός με την ονομασία «Τρυγομηνάς» ή «Τρυγητής». Όπως γράφει, με ιδιαίτερα παραστατικό τρόπο, η Αικατερίνη Πολυμέρου-Καμηλάκη:
Όπως γράφει και ο Κώστας Κρυστάλλης (1868-1894) στο «Τραγούδι του τρυγητού»: «Αμπέλι μου πλατύφυλλο/ και καλοκλαδεμένο,/ δέσε σταφύλια κόκκινα,/ να μπω να σε τρυγήσω,/ να κάμω αθάνατο κρασί,/ μοσχοβολιά γιομάτο». Ο τρυγητός των αμπελιών και η δημιουργία του κρασιού είναι, άλλωστε, μια πανάρχαια διαδικασία που ανάγεται στην περίοδο της γεωργικής επανάστασης πριν από περίπου 7.000 χρόνια, ενώ και οι αρχαίοι Έλληνες ασχολήθηκαν με την οινοποιία τουλάχιστον από το 1700 π.Χ. Η σχετική μάλιστα μυθολογία για το κρασί, και η σύνδεσή του με τον θεό Διόνυσο, είναι ιδιαίτερα πλούσια. Γιατί το κρασί αντιμετωπιζόταν ανέκαθεν όχι μόνο ως βασικό συστατικό της διατροφής, αλλά και της θρησκείας, αφού οι Έλληνες πίστευαν ότι το αίμα του σταφυλιού είναι αίμα του θεού Διονύσου και ότι πίνοντας κρασί μεταλαμβάνουν από το αίμα του θεού.
Η λατρεία του Διονύσου συνάντησε αρκετές δυσκολίες. Αρχικά, μάλιστα, και μια κάποια καχυποψία απέναντι στο κρασί, όπως αποτυπώνεται σε πολλούς σχετικούς μύθους. Πάρτε, για παράδειγμα, έναν αττικό μύθο που συνδέει τον αστερισμό της Παρθένου με το κρασί. Σύμφωνα με τον μύθο αυτό, ο αστερισμός της Παρθένου αντιπροσωπεύει την Ηριγόνη, την κόρη του Ικάριου που πρώτος υποδέχτηκε τον Διόνυσο στην Αττική και από τον οποίο έμαθε την τέχνη να φτιάχνει το κρασί. Στον τόπο που έγινε η συνάντηση εκείνη φυτεύτηκε το πρώτο αμπέλι και η περιοχή ονομάστηκε από τότε Διόνυσος.
Σκιαδάς Αχαΐας
Ο Σκιαδάς είναι χωριό του Νομού Αχαΐας. Αποτελεί το μεγαλύτερο χωριό της Δημοτικής Ενότητας Τριταίας με πληθυσμό 353 μόνιμους κατοίκους, σύμφωνα με την εθνική απογραφή του 2011. Αποτελεί την έδρα της ομώνυμης τοπικής κοινότητας, που περιλαμβάνει επίσης τους οικισμούς Καρπέτα, Μπάρακες και Πηγάδια.
Τοποθεσία - Περιγραφή
Είναι χτισμένο αμφιθεατρικά στις νοτιοδυτικές πλαγιές του Σκιαδοβουνίου, παραφυάδας του Ερύμανθου, σε υψόμετρο 450 μέτρων περίπου. Στην κεντρική του πλατεία του χωριού βρίσκεται ο ναός του Αγίου Ιωάννη. Πάνω από το χωριό, στην κορυφή Σγάρτσικο, σώζονται υδατοδεξαμενές και άλλες εγκαταστάσεις, καθώς και ερείπια του βυζαντινού κάστρου Δοξαπατρή.
Διοικητική εξέλιξη
Την 20/04/1835 προσαρτάται στον τότε Δήμο Ερυμανθίας. Με το ΦΕΚ 5Α της 08/03/1841 αποσπάται από το Δήμο Ερυμανθίας και προσαρτάται στον τότε Δήμο Τριταίας. Με το ΦΕΚ 256Α της 28/08/1912 αποσπάται από το Δήμο Τριταίας και ορίζεται έδρα της κοινότητας Σκιαδά. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Τριταίας μέχρι το 2010 που εντάχθηκε στο Δήμο Ερυμάνθου (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".
Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:
Διάφορα στοιχεία
Από το χωριό Σκιαδά καταγόταν ο όσιος Ιωακείμ, ο οποίος έζησε το μεγαλύτερο μέρος της μοναχικής του ζωής στην Ιερά Μονή Νοτενών. Η Μονή Νοτενών κατά το παρελθόν είχε πολλούς μοναχούς ενώ σήμερα έχει μόνο ένα. Γιορτάζει με πανήγυρη στις 23 Αυγούστου (Απόδοση εορτής της Κοιμήσεως της Θεοτόκου) και στις 3 Ιουλίου (στη μνήμη του οσίου Ιωακείμ).
Σημαντικές πολιτιστικές εκδηλώσεις πραγματοποιούνται στον Δήμο Τριταίας, με σημαντικότερες την αναβίωση του παραδοσιακού χωριάτικου γάμου και τους αθλητικούς αγώνες που διεξάγονται στο διήμερο των εκδηλώσεων. Αυτό το σύνολο πολιτιστικών εκδηλώσεων διεξάγεται κάθε καλοκαίρι και ονομάζονται «Σκιαδαίικα». Λόγω της παραδοσιακής σχέσης των κατοίκων του χωριού με τα άλογα στα «Σκιαδαίικα» οι κάτοικοί του τα χρησιμοποιούν για την αναβίωση εθίμων όπως ο παραδοσιακός γάμος. Επιπρόσθετα, λόγω αυτής της παραδοσιακής σχέσης ο Εκπολιτιστικός Σύλλογος Σκιαδά «Άγιος Ιωακείμ» διοργάνωσε για πρώτη φορά τη «ΔΙΑΔΡΟΜΗ - ΠΟΡΕΙΑ ΜΕ ΤΑ ΑΛΟΓΑ» την Παρασκευή 22/8/2014 στα πλαίσια των εκδηλώσεων «Σκιαδαίικα 2014». . Παλαιότερα, το σχετικό παρωνύμι "αλογοσούρτης" ακουγόταν πολύ στην περιοχή.
Αθλητισμός
Στο χωριό εδρεύει η ποδοσφαιρική ομάδα "Θύελλα Σκιαδά" (ιδρύθηκε το 1988) η οποία αγωνίζεται στις τοπικές κατηγορίες της Ε.Π.Σ. Αχαΐας.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Τριταίας Κατηγορία:Δήμος Ερυμάνθου
Φορτίνο Σαμάνο
μικρογραφία|Φωτογραφία του Σαμάνο λίγα λεπτά πριν την εκτέλεση του. Ο Φορτίνο Σάμανο (ισπανικά: Fortino Sámano) εικάζεται ότι ήταν υπολογαχός ή (και) υπαρχηγός των στρατευμάτων του Ζαπάτα την περίοδο της Μεξικανικής Επανάστασης. Έγινε γνωστός στο Ελληνικό κοινό από το ομώνυμο τραγούδι του Θανάση Παπακωνσταντίνου που εμπεριέχεται στο δίσκο "Ο Σαμάνος". Δεν υπάρχουν ακριβείς πληροφορίες για το πρόσωπο του ή την όποια δράση του πέρα από την φωτογράφιση του μπροστά στο εκτελεστικό απόσπασμα.
Παραπομπές
Κατηγορία:Μεξικανοί Κατηγορία:Φωτογραφία
Σαϊπάν
Η Σαϊπάν (αγγλικά: Saipan) είναι το μεγαλύτερο νησί της Κοινοπολιτείας των Βορείων Μαριανών, μιας μη εγγεγραμμένης επικράτειας των Ηνωμένων Πολιτειών, στο δυτικό Ειρηνικό ωκεανό. Σύμφωνα με την απογραφή η οποία πραγματοποιήθηκε στις Ηνωμένες Πολιτείες το 2010, ο πληθυσμός της Σαϊπάν ήταν 48.220.
Το κέντρο της κυβέρνησης της Κοινοπολιτείας βρίσκεται στο χωριό Κάπιτολ Χιλ. Δεδομένου ότι το σύνολο της νήσου είναι οργανωμένο ως ένας ενιαίος δήμος, ο όρος Σαϊπάν αναφέρεται ως πρωτεύουσα της Κοινοπολιτείας.
Μέλανι Κλάιν
Η Μέλανι Κλάιν (Melanie Klein) (30 Μαρτίου 1882 - 22 Σεπτεμβρίου 1960) ήταν Αυστρο- -Βρετανίδα συγγραφέας και ψυχαναλυτής γνωστή για το έργο της στην παιδική ανάλυση. Ήταν πρωτοπόρος στην ανάπτυξη της θεωρίας αντικειμενοτρόπων σχέσεων. Η Κλάιν πρότεινε ότι το προ-προφορικό υπαρξιακό άγχος της βρεφικής ηλικίας, καταλύει τον σχηματισμό του ασυνείδητου, με αποτέλεσμα τον ασυνείδητο διαχωρισμό του κόσμου σε καλούς και κακούς εξιδανικισμούς. Σύμφωνα με την θεωρία της, ο τρόπος με τον οποίο το παιδί επιλύει αυτόν τον διαχωρισμό εξαρτάται από τη ιδιοσυγκρασία του παιδιού αλλά και το άτομο το οποίο αναθρέφει το παιδί. Η ποιότητα αυτής της επίλυσης μπορεί να παίξει καθοριστικό ρόλο στην παρουσία, την απουσία ή/και τον τύπο των διαταραχών που βιώνει ένα άτομο αργότερα στη ζωή του.
Σαϊπάν
Γεωγραφία
thumb|230px|left|Άποψη της βόρειας Σαϊπάν Η Σαϊπάν είναι το δεύτερο μεγαλύτερο νησί στο αρχιπέλαγος των Μαριανών μετά το Γκουάμ. Βρίσκεται 190 χιλιόμετρα βόρεια του Γκουάμ και 9 χιλιόμετρα βορειανατολικά του Τίνιαν, από το οποίο χωρίζεται με το πορθμό Σαϊπάν. Η Σαϊπάν έχει μήκος 19 χιλιόμετρα και πλάτος 9 χιλιόμετρα. Έχει έκταση 115,38 τετραγωνικά χιλιόμετρα. Το δυτικό άκρο του νησιού έχει αμμώδεις παραλίες και έναν υπέρακτιο κοραλλιογενή ύφαλο ο οποίος δημιουργεί μια μεγάλη λιμνοθάλασσα. Το ανατολικό τμήμα αποτελείται κυρίως από βραχώδεις γκρεμούς. Το ψηλότερο σημείο του νησιού είναι το όρος Ταποτσάου, με ύψος 480 μέτρα. Σε αντίθεση με άλλα βουνά, το Ταποτσάου δεν είναι σβηστό ηφαίστειο, αλλά αποτελείται από ασβεστόλιθο. Βόρεια του Ταποτσάου, προς το γκρεμό Μπανζάι, υπάρχει μια ράχη από λόφους. Το όρος Ατσουγκάο, περίπου 3 χιλιόμετρα βόρεια, θεωρείται ότι είναι το υπόλειμμα ενός ηφαιστειακού κώνου ο οποίος ενεργός κατά το Ηώκαινο.
Μέλανι Κλάιν
Παρατηρήσεις βρεφών
Το έργο της Κλάιν για τη σημασία της παρακολούθησης των βρεφών ξεκίνησε το 1935 με μια δημόσια διάλεξη για τον απογαλακτισμό.
Η Κλάιν δηλώνει ότι οι σχέσεις μητέρας-βρέφους βασίζονται σε κάτι περισσότερο από την θρέψη και την ανάπτυξη της σύνδεσης του βρέφους με την μητέρα. Είναι δηλαδή εξίσου σημαντική, αν όχι σημαντικότερη, και η ανάπτυξη του δεσμού και της προσκόλλησης της μητέρας με το μωρό της. Η Κλάιν κατέληξε σε αυτό το συμπέρασμα παρατηρώντας την ίδια αλλά και άλλες μητέρες τις οποίες γνώριζε. Περιέγραψε πώς τα μωρά δείχνουν ενδιαφέρον για το πρόσωπο της μητέρας τους, το άγγιγμα των χεριών της και την ευχαρίστηση από το να αγγίζουν το στήθος της. Η σχέση βασίζεται στην αγάπη που αναδύεται πολύ σύντομα μετά τη γέννηση. Η Κλάιν λέει ότι ήδη από τους δύο μήνες, τα βρέφη δείχνουν ενδιαφέρον για τη μητέρα τους πέρα από την θρέψη. Παρατήρησε ότι το βρέφος συχνά χαμογελά στη μητέρα του και αγκαλιάζει στο στήθος της. Ο τρόπος με τον οποίο το βρέφος αντιδρά και ανταποκρίνεται στη στάση και τα συναισθήματα της μητέρας του, η αγάπη και το ενδιαφέρον που δείχνει το βρέφος, αντιπροσωπεύει μια αντικειμενοτροπική σχέση.
Σαϊπάν
Ιστορία
Η Σαϊπάν ήταν υπό ισπανική κυριαρχία από το 1565 μέχρι το 1899, όταν και έγινε Γερμανική αποικία μέχρι το 1914, ως μέρος της Γερμανικής Νέας Γουινέας. Το 1914 κατελήφθη από την Ιαπωνική Αυτοκρατορία και το 1918 δόθηκε στην Ιαπωνία, ως μέρος της Εντολής των Νότιων Μαριανών από την Κοινωνία των Εθνών. Το νησί αναδείχθηκε ως ένα από τα σημαντικότερα της εντολής και άρχισε η εγκατάσταση Ιαπώνων σε αυτό στη δεκαετία του 1920. Οι Ιάπωνες θεωρούσαν τη Σαϊπάν ως τελευταία γραμμή άμυνας πριν την Ιαπωνία και γι' αυτό το νησί ήταν ισχυρά οχυρωμένο.
Κατά τη διάρκεια του Β΄ Παγκοσμίου Πολέμου, οι Αμερικανοί όσο προωθούνταν προς την Ιαπωνία, αποφάσισαν να καταλάβουν τη Σαϊπάν, καθώς το νησί διέθετε ένα σημαντικό αεροδρόμιο, το οποίο μπορούσε να χρησιμοποιηθεί για την απογείωση των νέων βομβαρδιστικών Β-29. Το νησί ήταν καλά οχυρωμένο και υπερασπιζόταν από περίπου 30.000 Ιάπωνες στρατιώτες. Οι Αμερικανοί με μια τεράστια αρμάδα από 535 πλοία και 127.000 στρατιώτες είχαν κατακτήσει τις Νήσους Μάρσαλ και εκτιμήθηκε ότι η κατάληψη των κύριων νησιών των Μαριανών θα απέκοπτε την Ιαπωνία από τις πλούσιες κτίσεις της και θα έκανε πιο εύκολη την επέλαση προς την Ιαπωνία. Οι Αμερικάνοι αποφάσισαν να καταλάβουν πρώτα τη Σαϊπάν και μετά το Τίνιαν και το Γκουάμ. Στις 15 Ιουνίου του 1944 άρχισαν την απόβαση στο νησί και μέχρι το τέλος της μέρας, με μεγάλες απώλειες, οι ΗΠΑ είχαν καταφέρει να εγκατασταθούν στις νοτιοδυτικές ακτές και κατευθύνθηκαν προς το εσωτερικό του νησιού. Ύστερα από σκληρές μάχες, οι Αμερικανοί κατέλαβαν τη Σαϊπάν στις 9 Ιουλίου του 1944. Οι απώλειες των Αμερικανών ήταν 3.426 νεκροί και 10.364 τραυματίες, ενώ από τους 30.000 Ιάπωνες αιχμαλωτίστηκαν μόνο οι 921. Η Μάχη της Σαϊπάν ήταν μια από τις σφοδρότερες του θεάτρου του Ειρηνικού.
Μετά την κατάληψη χιλιάδες Ιάπωνες πολίτες, τρομοκρατημένοι από την ιαπωνική προπαγάνδα, αντί να αιχμαλωτιστούν, προτίμησαν να πηδήξουν από τους γκρεμούς στο βόρειο άκρο του νησιού. Η Σαϊπάν έγινε σημαντική αεροπορική βάση για τους Αμερικανούς το τελευταίο χρόνο του πολέμου. Συνέχισε να ελέγχεται από το Αμερικανικό Ναυτικό. Ο τουρισμός άρχισε να αναπτύσσεται στη δεκαετία του 1990.
Μέλανι Κλάιν
Παρατηρήσεις βρεφών
Η Klein μιλάει επίσης για το "απαθές" μωρό. Λέει ότι είναι εύκολο να μπερδέψει ένα μωρό που δεν του αρέσει ιδιαίτερα το φαγητό του και κλαίει λίγο, για ένα ευτυχισμένο μωρό. Η ανάπτυξή τους αργότερα δείχνει ότι μερικά από αυτά τα "εύκολα" μωρά, δεν είναι χαρούμενα. Η έλλειψη κλάματος μπορεί να οφείλεται σε κάποια μορφή απάθειας. Όταν παρακολουθούνται περαιτέρω αυτά τα μωρά βλέπουμε ότι εμφανίζονται σημαντικές δυσκολίες. Αυτά τα παιδιά είναι συχνά ντροπαλοί άνθρωποι, και το ενδιαφέρον τους για τον εξωτερικό κόσμο, το παιχνίδι και την μάθηση, συχνά αναστέλλεται. Συχνά καθυστερούν να μάθουν να μπουσουλάνε και να περπατούν, μάλλον επειδή του λείπει το κίνητρο. Συχνά δείχνουν σημάδια νεύρωσης καθώς η ανάπτυξή τους συνεχίζεται.
Σαϊπάν
Δημογραφία
Σύμφωνα με την απογραφή του 2010, ο πληθυσμός της Σαϊπάν είναι 48.220 κάτοικοι, 22,7% λιγότεροι από ότι στην απογραφή του 2000, όταν είχε 62.392 κατοίκους. Η εθνοτική σύνθεσή της το 2010 ήταν 16.210 (33,6%) με καταγωγή από τους Ιθαγενείς του Ειρηνικού, κυρίως Τσαμόρο (10.411 κάτοικοι) και λιγότερο Καρολίνιοι (2.446 κάτοικοι), Τσουουκέσε (1.225 κάτοικοι) και από το Παλάουαν (1.128 κάτοικοι), 24.562 (50,9%) με καταγωγή από την Ασία, κυρίως Φιλιππινέζοι (17.285 κάτοικοι), Κινέζοι (3.419 κάτοικοι) και Κορεάτες (2.202 κάτοικοι), 1.021 λευκοί και 6.227 μιγάδες. Η Σαϊπάν στην απογραφή του 2010 είχε 24.735 άρρενες κατοίκους και 23.485 θήλεις. Η διάμεση ηλικία των κατοίκων της Σαϊπάν ήταν 33,3 χρόνια, 34,2 έτη για τους άνδρες και 32,5 έτη για τις γυναίκες. Οι 32.835 από τους κατοίκους ήταν άνω των 18 ετών.
Μέλανι Κλάιν
Εξωτερικοί σύνδεσμοι
Κατηγορία:Ιστορία της ψυχιατρικής Κατηγορία:Επιστημολόγοι Κατηγορία:Εβραίοι επιστήμονες
Σαϊπάν
Οικονομία
Τα προηγούμενα χρόνια, η κύρια κινητήρια δύναμη της οικονομίας ήταν η βιομηχανία υφασμάτων, στην οποία δούλευαν κυρίως ξένοι εργάτες. Οι ΗΠΑ συμφώνησαν οι Βόρειες Μαριάνες να εξαιρεθούν από κάποιους ομοσπονδιακούς νόμους, συμπεριλαμβανομένων κάποιων για την εργασία και τη μετανάστευση. Από τη μία, αυτό ώθησε τον τουρισμό και από την άλλη οδήγησε στο άνοιγμα υφαντουργιών. Αυτές προσλάμβαναν ξένους εργάτες και παρήγαγαν φτηνά υφάσματα με την ταμπέλα «made in the U.S.A.» (φτιαγμένο στις ΗΠΑ). Οι εργασιακές συνθήκες σε αυτά τα εργοστάσια ήταν θέμα διαφωνιών και επικρίσεων. Τον Μάρτιο του 2007, στη Σαϊπάν λειτουργούσαν 19 εταιρείες παραγωγής υφασμάτων, κάποιες για σχεδόν τρεις δεκαετίες. Η τελευταία υφαντουργία στη Σαϊπάν έκλεισε στις 15 Ιανουαρίου του 2009. Το κλείσιμο των υφαντουργιών είχε ως αποτέλεσμα η οικονομία των Βόρειων Μαριανών να βρίσκεται σε ύφεση για έξι χρόνια, από το 2004 μέχρι το 2009.
Παραπομπές
Κατηγορία:Γεωγραφία των Βόρειων Μαριάνων Νήσων Κατηγορία:Τοποθεσίες του Β' Παγκοσμίου Πολέμου
Θεριζοαλωνιστική μηχανή
μικρογραφία|Drone βίντεο της θεριζοαλωνιστικής μηχανής 2022 Η θεριζοαλωνιστική μηχανή είναι αγροτικό όχημα που εκτελεί ταυτόχρονα τον θερισμό και το αλώνισμα. Χρησιμοποιείται για την συγκομιδή σιτηρών, σιναπιού, καλαμποκιού, ηλίανθου, φασολιών και άλλων αγροτικών καρπών.
Εξωτερικοί σύνδεσμοι
Κατηγορία:Γεωργικά εργαλεία
Πλαστική χειρουργική
Πλαστική χειρουργική είναι η ειδικότητα της ιατρικής που ασχολείται με την αποκατάσταση ή τη βελτίωση της λειτουργίας μιας σειράς ιατρικών προβλημάτων, τα οποία είτε δημιουργούνται εκ γενετής ή είναι επίκτητα ως αποτέλεσμα τραύματος, εκφύλισης, ασθένειας, ή ηλικιακής φθοράς. Ο όρος «πλαστική» έχει τις ρίζες του στην αρχαία ελληνική λέξη πλάθω, η οποία σημαίνει δίδω μορφή, διαμορφώνω. Κάθε πλαστική χειρουργική επέμβαση έχει ως σκοπό τόσο την αισθητική όσο και τη λειτουργική αρμονία.
Επανορθωτική και αισθητική πλαστική χειρουργική
Η Πλαστική Χειρουργική χωρίζεται στην επανορθωτική πλαστική χειρουργική και στην αισθητική πλαστική χειρουργική. Ο στόχος της επανορθωτικής πλαστικής χειρουργικής είναι η αποκατάσταση συγγενών ή άλλων ανωμαλιών που προέρχονται από τραύματα, κατακλίσεις, εκτομές όγκων, εγκαύματα, κ.ά. Ο στόχος της αισθητικής πλαστικής χειρουργικής είναι η απόδοση αρμονίας στις αναλογίες του προσώπου ή του σώματος ενός ανθρώπου και η βελτίωση ή εξάλειψη των ατελειών, όπως αυτές ορίζονται από την ιατρική επιστήμη.
Είδη πλαστικών χειρουργικών επεμβάσεων
Οι χειρουργικές επεμβάσεις που εντάσσονται στο πλαίσιο της ιατρικής ειδικότητας της πλαστικής χειρουργικής, χωρίζονται σε δύο κύριες κατηγορίες, τις επεμβάσεις προσώπου και τις επεμβάσεις σώματος. Στις πλαστικές χειρουργικές επεμβάσεις προσώπου ανήκει η ρινοπλαστική, η βλεφαροπλαστική, η ωτοπλαστική, η ρυτιδεκτομή (facelift), η γενειοπλαστική, η ανόρθωση μετώπου, η μεταμόσχευση μαλλιών και οι ειδικές επεμβάσεις προσώπου. Στις πλαστικές χειρουργικές σώματος ανήκει η ανόρθωση μηρών και γλουτών, η κοιλιοπλαστική, η πλαστική χειρουργική στήθους, η πλαστική χειρουργική βραχιόνων και χεριών, η λιποαναρρόφηση, η λιπομεταμόσχευση, η αιδοιοπλαστική και οι ειδικές επεμβάσεις σώματος. Κάθε μια από τις παραπάνω κατηγορίες διαχωρίζεται σε μια ή περισσότερες υποκατηγορίες ανάλογα με τον σκοπό της επέμβασης ή και με την τεχνική που χρησιμοποιείται. Για παράδειγμα, η πλαστική χειρουργική στήθους ανάλογα με το σκοπό της επέμβασης, διαχωρίζεται στις υποκατηγορίες της αυξητικής στήθους, της ανόρθωσης στήθους, της μειωτικής στήθους, της αποκατάστασης μαστών μετά από μαστεκτομή, της διορθωτικής ασύμμετρων ή σωληνωτών μαστών, της διορθωτικής της γυναικομαστίας, κ.α. Κατά τον ίδιο τρόπο, η αυξητική στήθους ανάλογα με την επεμβατική τεχνική που εφαρμόζεται, μπορεί να διαχωριστεί ως αυξητική στήθους με ενθέματα σιλικόνης, αυξητική στήθους subfacial, αυξητική στήθους με μεταμόσχευση λίπους, κ.α.
Εξωτερικοί σύνδεσμοι
Κατηγορία:Χειρουργική
Φρειδερίκος Γουλιέλμος του Σλέσβιχ-Χόλσταϊν-Σόντερμπουργκ-Αουγκούστενμπουργκ
Βιογραφία
Ήταν ο τέταρτος γιος του Ερνέστου Γκύντερ, δούκα του Σλέσβιχ-Χόλσταϊν-Σόντερμπουργκ-Αουγκούστενμπουργκ και της Αυγούστας του Όλντενμπουργκ, κόρης του Φιλίππου, δούκα του Σλέσβιχ-Χόλσταϊν-Σόντερμπουργκ-Γκλύξμπουργκ.
Ο πατέρας του μερίμνησε να οριστεί ο Φρειδερίκος Γουλιέλμος κοσμήτορας (provost) του Συλλόγου του καθεδρικού ναού του Αμβούργου το 1676. Το 1677 απεβίωσε ο δευτερότοκος γιος του, Φίλιππος Ερνέστος και το 1689 ο ίδιος ο Ερνέστος Γκύντερ· με τη διαθήκη του όριζε τη σύζυγό του υπεύθυνη να αποφασίσει για τη διαδοχή. Τον διαδέχθηκε ο πρωτότοκος γιος του Φρειδερίκος. Ο τρίτος γιος της Αυγούστας, Ερνέστος Αύγουστος είχε μεταστραφεί στον Καθολικισμό και η μητέρα του αποφάσισε να εξαιρεθεί, οπότε επόμενος στη διαδοχή του άτεκνου Φρειδερίκου θα γινόταν ο Φρειδερίκος Γουλιέλμος, που διορίστηκε κυβερνήτης του Σόντερμπουργκ.
Όμως ο Ερνέστος Αύγουστος επέστρεψε στον Λουθηρανισμό και διορίστηκε κυβερνήτης του Σόντερμπουργκ και διάδοχος του Αουγκούστενμπουργκ. Έτσι όταν απεβίωσε ο Φρειδερίκος το 1692 τον διαδέχθηκε ο Ερνέστος Αύγουστος. Το 1701 ετελεύτησε η Αυγούστα και κληροδότησε στον Φρειδερίκο Γουλιέλμο τις κυριότητες Ρούμορσγκορ και Έβελγκουντε. Ο Φρειδερίκος Γουλιέλμος αγόρασε και την έπαυλη Άνμπελγκορ στο Σούντεβεντ. Υπηρέτησε ως υποστράτηγος στον δανικό στρατό.
Το 1714 απεβίωσε ο Φρειδερίκος Γουλιέλμος και το 1731 ο Ερνέστος Αύγουστος, άτεκνος. Τον διαδέχθηκε ο γιος του Φρειδερίκου Γουλιέλμου, Χριστιανός Αύγουστος Α΄.
Οικογένεια
Νυμφεύτηκε το 1694 τη Σοφία Αμαλία, κόρη του Φρειδερίκου, καγκελάριου του Άλεφελτ και απέκτησαν τέκνα:
Παραπομπές
Κατηγορία:Οίκος του Σλέσβιχ-Χόλσταϊν-Σόντερμπουργκ
Νίκος Φιλίππου
Ο Νίκος Φιλίππου (Ιωάννινα, 15 Ιουλίου 1962), είναι Έλληνας πρώην διεθνής καλαθοσφαιριστής. Με ύψος 2,02 μέτρα αγωνιζόταν ως πάουερ φόργουορντ. Μετά το τέλος της καριέρας του ως καλαθοσφαιριστής δούλεψε ως τιμ μάνατζερ στην Εθνική Ελλάδας Ανδρών.
Σταδιοδρομία
Ήταν ένας από τους βασικούς αθλητές της «δυναστείας» του Άρη στην Ελλάδα, αλλά και των τριών φάιναλ φορ στην Ευρώπη (1988, 1989, 1990). Με τον Άρη κέρδισε το πρωτάθλημα το 1983, 1985, 1986, 1987, 1988, 1989, 1990, 1991 και το κύπελλο το 1985, 1987, 1988, 1989, 1990.
Στη συνέχεια αγωνίστηκε στον ΠΑΟΚ, με τον οποίο κέρδισε το πρωτάθλημα του 1992 ενώ συμμετείχε στο φάιναλ φορ της Αθήνας το 1993.
Εθνική Ελλάδας
Με την Εθνική Ελλάδας κέρδισε το χρυσό μετάλλιο στο Ευρωμπάσκετ της Αθήνας το 1987, αν και ένας τραυματισμός δεν τον άφησε να διακριθεί. Πρόλαβε να σημειώσει συνολικά 16 πόντους. Αγωνίστηκε στο Ευρωμπάσκετ 1989 και κέρδισε το ασημένιο μετάλλιο. Είχε πολύ καλή παρουσία στο Μουντομπάσκετ της Ισπανίας το 1986. Στους 124 αγώνες του ως διεθνής έχει σημειώσει 896 πόντους με μέσο όρο 7,23.
Μάνατζερ της Εθνικής
Στη θέση του μάνατζερ της Εθνικής Ελλάδος πανηγύρισε το χρυσό μετάλλιο στο Ευρωμπάσκετ 2005 και το ασημένιο στο Μουντομπάσκετ 2006.
Εκτός παρκέ
Τον Αύγουστο του 2010 ορίστηκε συντονιστής διευθυντής του Σταδίου Ειρήνης και Φιλίας.
Σιδηρές Πύλες (Δούναβης)
right|300px|thumb|Οι Σιδηρές πύλες του Δούναβη κατά την χειμερινή περίοδο. Οι Σιδηρές πύλες (Ρουμ: Porţile de Fier, Σερβ: Ђердапска клисура - Đerdapska klisura, Ουγγρ: Vaskapu-szoros, Τουρκ: Demirkapı, Γερμ: Eisernes Tor) είναι μια σειρά φαραγγιών στα σύνορα Σερβίας και Ρουμανίας, συνολικού μήκους 134 χιλιομέτρων (μαζί με τις ενδιάμεσες κοιλάδες).
Νίκος Φιλίππου
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Πάουερ φόργουορντ Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Εθνικής Ελλάδας Κ17 Κατηγορία:Καλαθοσφαιριστές Εθνικής Ελλάδας Κ19 Κατηγορία:Καλαθοσφαιριστές Εθνικής Ελλάδας Κ16 Κατηγορία:Καλαθοσφαιριστές Άρη Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές Παπάγου Κατηγορία:Καλαθοσφαιριστές ελληνικών συλλόγων Κατηγορία:Παίκτες νικητές Ευρωμπάσκετ Κατηγορία:Καλαθοσφαιριστές Ευρωμπάσκετ 1987 Κατηγορία:Καλαθοσφαιριστές Ευρωμπάσκετ 1989 Κατηγορία:Καλαθοσφαιριστές Παγκοσμίου Πρωταθλήματος 1986
Σιδηρές Πύλες (Δούναβης)
Οι Σιδηρές πύλες δημιουργήθηκαν από τον Δούναβη μεταξύ των Νότιων Καρπαθίων και των βόρειων αντερεισμάτων της οροσειράς του Αίμου, διοχετεύοντας τα νερά της Παννονικής θάλασσας στον Εύξεινο πόντο και διαμορφώνοντας το σημερινό Παννονικό βαθύπεδο, διαδικασία που ολοκληρώθηκε πριν από 600.000 χρόνια, στη γεωλογική περίοδο της Πλειστοκαίνου. Σήμερα αποτελούν εθνικά πάρκα της Ρουμανίας και της Σερβίας. Κοντά στις Σιδηρές Πύλες υπάρχει ομώνυμη τεχνητή λίμνη, που σχηματίστηκε από φράγμα που κατασκεύασαν από κοινού Ρουμανία και Σερβία, η οποία τροφοδοτεί υδροηλεκτρικούς σταθμούς των δυο χωρών. Στην περιοχή υπήρχε επίσης η Γέφυρα του Τραϊανού, η οποία για 1.000 χρόνια ήταν η μεγαλύτερη τοξωτή γέφυρα του κόσμου.
Εξωτερικοί σύνδεσμοι
Κατηγορία:Γεωγραφία της Ρουμανίας Κατηγορία:Γεωγραφία της Σερβίας Κατηγορία:Δούναβης Κατηγορία:Φαράγγια
Λακέρεια
Η Λακέρεια ήταν αρχαία πόλη της Θεσσαλίας. Τη θεωρούσαν πόλη των μυθολογικών Φλεγύων και γενέτειρα του Ασκληπιού. Ο Πίνδαρος αναφέρει ότι η Λακέρεια ήταν κτισμένη πάνω στον ένα από τους δύο λόφους που ο Ησίοδος ονόμαζε Διδύμους Λόφους ή "διδύμους κολωνούς". Πιθανολογείται ότι το όνομά της προήλθε από χθόνια θεότητα της Πελασγιώτιδας Θεσσαλίας. Ο Λέακε ταυτίζει τη θέση της με τον ψηλό λόφο Πέτρα, όπου υπάρχουν αρχαιότατα τείχη. Σύμφωνα με άλλους ερευνητές, η Λακέρεια ήταν το Καστρί Λάρισας ή το Παλαιόκαστρο. Τελικώς, η εκδοχή του Καστρίου επεκράτησε κατά την ονοματοδοσία του πρώην «καποδιστριακού» Δήμου Λακέρειας (βλ.λ.), ενός από τους 32 του Νομού Λάρισας, που περιελάμβανε μεν το χωριό Καστρί, αλλά είχε έδρα το χωριό Δήμητρα, 10 χιλιόμετρα στα βορειοδυτικά.
Η Λακέρεια αναφέρεται από τον Πλίνιο και τον Στέφανο Βυζάντιο με την ονομασία Δώτιον.
Παραπομπές
Κατηγορία:Πόλεις της αρχαίας Θεσσαλίας
Sigur Rós - Heima
Το Heima ή αλλιώς Sigur Rós - Heima είναι ντοκιμαντέρ και διπλό DVD που αναφέρεται στην περιοδεία των Sigur Rós στην Ισλανδία το καλοκαίρι του 2006. Το ντοκυμαντέρ ψηφίστηκε ως το καλύτερο ντοκυμαντέρ όλων των εποχών από τους χρήστες του Internet Movie Database (IMDb). . Κατά τη διάρκεια της περιοδείας αυτής το συγκρότημα έδωσε δύο μεγάλες συναυλίες στο Miklatún - Ρέυκιαβικ (30 Ιουλίου) και το Άσμπυργκι (4 Αυγούστου), καθώς και μικρής κλίμακας συναυλίες στα Όλαφσβικ (24 Ιουλίου), Ισαφγιόρθουρ (26 Ιουλίου), Ντγιούπαβικ (27 Ιουλίου), Háls, Öxnadalur (28 Ιουλίου) και Σεϋθισφγιόρθουρ (3 Αυγούστου) καθώς και μία συναυλία διαμαρτυρίας στο Snæfellsskála (3 Αυγούστου). Το ντοκιμαντέρ περιλαμβάνει επίσης μία ακουστική συναυλία που δόθηκε για την οικογένεια και τους φίλους του συγκροτήματος στην Gamla Borg, καφετέρια στην μικρή κωμόπολη Μποργκ, στις 22 Απριλίου 2007.
Το ντοκυμαντέρ έκανε πρεμιέρα στην Ισλανδία, στην εναρκτήρια προβολή του Διεθνούς Φεστιβάλ Κινηματογράφου του Ρέυκιαβικ στις 27 Σεπτεμβρίου 2007. Η διεθνής πρεμιέρα της ταινίας έγινε στην Ελλάδα, στα πλαίσια του Φεστιβάλ Κινηματογράφου Νύχτες Πρεμιέρας στις 29 Σεπτεμβρίου 2007, παρουσία του σκηνοθέτη της ταινίας Ντιν ΝτεΜπλουά και του παραγωγού του συγκροτήματος, οι οποίοι προλόγισαν την ταινία και δέχτηκαν ερωτήσεις από το κοινό μετά τη λήξη της προβολής. Το διπλό DVD εκδόθηκε στις 5 Νοεμβρίου 2007 (4 Δεκεμβρίου στη Βόρεια Αμερική). Το πρώτο DVD θα εμπεριέχει το ντοκιμαντέρ, ενώ το δεύτερο θα έχει μεγάλης διάρκειας εκδοχές των τραγουδιών. Υπάρχουν δύο εκδόσεις του DVD, από τις οποίες η μία περιλαμβάνει μικρό βιβλίο με ατμοσφαιρικές φωτογραφίες από την περιοδεία. Το DVD πούλησε 5.000 αντίτυπα στον Καναδά, και κέρδισε έτσι ένα Χρυσό Βραβείο των Video Certifications. .
Ο τίτλος Heima μεταφράζεται ως "στο σπίτι, στην πατρίδα".
Λίστα κομματιών
DVD1